Moninkertaisesti palkitun Aleksi Salmenperän (mm. Miehen työ, Jättiläinen, Tyhjiö) Isänpäivä on rehti tragikomedia elämässä pärjäämisen mittareista.
Moninkertaisesti palkitun Aleksi Salmenperän (mm. Miehen työ, Jättiläinen, Tyhjiö) Isänpäivä on rehti tragikomedia elämässä pärjäämisen mittareista. Elokuvassa Veikko (Tommi Korpela) auttaa ystäväänsä Tinkeä (Tomi Lindfors) selviämään arjesta palveluyksikössä. Tinke on juonut terveytensä, ja elämää pitää kasassa sen nurjasta puolesta kumpuava huumori. Kun ystävysten bändimenneisyydestä tutun Saimin (Laura Birn) teini-ikäiset kaksoset (Vilja ja Varpu Rintanen) päättävät ottaa selvää isästään, etsintä johtaa heidät Tinken jäljille. Saimi aikoo estää kaksosia tapaamasta Tinkeä, mutta sotkun keskelle tempautunut Veikko on eri mieltä. Salmenperän luottonäyttelijä Tommi Korpelan rinnalla näyttelevä Tomi Lindfors tuo katkeransuloiseen tarinaan omakohtaista kokemustaan elämästä sivuraiteilla. Lindforsin ja Tommi Korpelan vuosikymmenten mittainen tosimaailman ystävyys on vilahtanut aiemmin myös Salmenperän Jussi-palkitussa elokuvassa Tyhjiö. Ikäraja: 7 Kesto: 99 min Ensi-ilta: 6.3.2026 Kieli: suomi Tekstitys: suomi